section_heading: Operativna demonstracija
paragraph_text: Jako uspješan šesti let Ingenuityja dogodio se 22. svibnja s trajanjem oko 140 sekundi. Ingenuity se popeo na visinu od 10 m i preletio 150 m jugozapadno. Pred kraj je toga putovanja helikopter doživio kvar u sustavu navigacijske kamere zbog čega su sve sljedeće slike bile označene pogrešnim vremenskim oznakama. To je uzrokovalo nagib prema naprijed i unatrag do 20 stupnjeva i velike skokove u potrošnji energije. Ingenuity je nastavio letjeti i putovao je oko 15 m na jug. Nakon toga putovao je oko 50 m sjeveroistočno i sletio oko 5 m od planiranog mjesta slijetanja. Ovo je bio prvi let kada je Ingenuity doživio anomaliju leta.